Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: 89. A 12/1987. (XII. 29.) IM rendelet 7. §-ának (3) bekezdésében szabályozott jogszabály-szerkesztési követelmény valamennyi jogszabályra vonatkozik, jogforrási
Paragraph Index: 1455

90. A záró rendelkezések közé illesztett jogharmonizációs, illetve közösségi jogi hivatkozás célja alapvetően a jogközelítési tevékenység áttekinthetővé és nyomon követhetővé tétele. Bár az IM rendelet szabálya utal arra, hogy a hivatkozást a jogalkalmazók tájékoztatása és a megfelelő jogértelmezés érdekében kell beilleszteni a záró rendelkezések közé, ez nem jelenti azt, hogy az Európai Unióhoz való csatlakozást megelőzően a magyar bíróságoknak el kellene térniük a jogszabály-értelmezés általános és jelenleg megengedett módszereitől. Az IM rendelet szóban forgó előírása tehát semmiképpen nem hárít olyan értelmezési kötelezettséget a hazai bíróságokra, mint amilyen az Európai Bíróság ítéletei szerint a jelenlegi tagállamok nemzeti bíróságait terheli. Az

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes